CELEX: 62010TN0276
Language: et
Date: 2010-06-22 00:00:00
Title: Kohtuasi T-276/10: 22. juunil 2010 esitatud hagi — El Coto De Rioja versus Siseturu Ühtlustamise Amet — Álvarez Serrano (COTO DE GOMARIZ)

28.8.2010   
            
            
               ET
            
            
               Euroopa Liidu Teataja
            
            
               C 234/45
            
         22. juunil 2010 esitatud hagi — El Coto De Rioja versus Siseturu Ühtlustamise Amet — Álvarez Serrano (COTO DE GOMARIZ)
   (Kohtuasi T-276/10)
   ()
   2010/C 234/80
   Hagiavaldus esitati hispaania keeles
   
      Pooled
   
   
      Hageja: El Coto De Rioja S.A. (Oyón (Alava), Hispaania) (esindajad: advokaadid J. Grimau Muñoz ja J. Villamor Muguerza)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: María Álvarez Serrano (Gomariz Leiro (Orense), Hispaania)
   
      Hageja nõuded
   
   
               —
            
            
               tühistada Siseturu Ühtlustamise Ameti neljanda apellatsioonikoja 28. aprilli 2010. aasta otsus kohtuasjas R 1020/2008-4 ning sellest tulenevalt tunnistada klassi 33 kuuluvate kaupade jaoks registreeritud ühenduse kaubamärk nr 2 631 828, mis sisaldab sõnalist osa „OTO DE GOMARIZ”, kehtetuks;
            
         
               —
            
            
               mõista kohtukulud välja Siseturu Ühtlustamise Ametilt.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: sõnalist osa „COTO DE GOMARIZ” sisaldav kujutismärk (registreerimistaotlus nr 2 631 828) klassi 33 kuuluvate kaupade „veinid” jaoks
   
      Ühenduse kaubamärgi omanik: María Álvarez Serrano
   
      Ühenduse kaubamärgi kehtetuks tunnistamist taotlev pool: EL COTO DE RIOJA S.A
   
      Kehtetuks tunnistamise taotleja õiguste aluseks olev kaubamärk: ühenduse sõnamärk „COTO DE IMAZ” (nr 339 333) klassidesse 29, 32 ja 33 kuuluvatele kaupadele; ühenduse sõnamärk „EL COTO” (nr 339 408) klassidesse 29, 32 ja 33 kuuluvatele kaupadele; ning Hispaania üldtuntud kaubamärgid „EL COTO” ja „COTO DE IMAZ” kaupade „veinid” jaoks
   
      Tühistamisosakonna otsus: tunnistada vaidlustatud ühenduse kaubamärk kehtetuks
   
      Apellatsioonikoja otsus: vaidlustatud otsus tühistada ning lükata kehtetuks tunnistamise taotlus tagasi
   
      Väited: määruse nr 207/2009 ühenduse kaubamärgi kohta artikli 52 lõike 1 väär kohaldamine, kui seda lugeda koostoimes asjaomase määruse artikli 8 lõike 1 punktiga b ja artikliga 5